

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 29/26.01.2023**

**pentru modificarea și completarea anexei 1 la HCL nr. 161/27.06.2013 privind trecerea din administrarea Consiliului local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent**

 Consiliul Local al Municipiului Satu Mare,

Analizând proiectul de hotărâre înregistrat sub nr. 3774/18.01.2023,referatul de aprobare al inițiatorului înregistrat sub nr. 3776/18.01.2023, raportul de specialitate al Serviciului Patrimoniu, Concesionări, Închirieri, înregistrat sub nr. 3777/18.01.2023, raportul de specialitate Serviciului Juridic, înregistrat sub nr. 4758/20.01.2023, avizele comisiilor de specialitate ale Consiliului Local al Municipiului Satu Mare;

Luând în considerare prevederile:

* art.112 alin (2) și alin (9) din Legea educației naționale nr. 1/2011, modificată și completată;
* art. 24 din Legea cadastrului și a publicității imobiliare nr. 7/1996, republicată cu modificările și completările ulterioare;
* art. 551 pct.7, art. 554, art. 858 art. 866-art. 869 din Codul Civil;
* art.108 lit. a), art. 286 alin. (4), art. 287 lit. b), art. 297 alin.(1) lit. a), art. 299 din O.U.G. nr. 57/2019 privind Codul Administrativ, cu modificările și completările ulterioare,
* art. 20 alin. (1) lit. e) din Legea nr. 273/2006 privind finanțele publice locale, cu modificările și completările locale;

 Având în vedere Hotărârea Consiliului Local Satu Mare nr.161/27.06.2013 privind trecerea din administrarea Consiliului local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent, modificată prin Hotărârea Consiliului Local Satu Mare nr. 280/25.08.2022 și Hotărârea Consiliului Local Satu Mare nr. 331/10.12.2021 privind aprobarea Proiectului rețelei școlare a unităților de învățământ preuniversitar din municipiul Satu Mare pentru anul școlar 2022-2023;

 Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

 În temeiul art. 129 alin. (1), alin. (2) lit. c), art. 139 alin. (3) lit. g), art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare,

 Adoptă prezenta,

**H O T Ă R Â R E:**

 **Art. 1.** Se aprobă acordarea în favoarea Liceului Teoretic German Johann Ettinger a dreptului de administrare asupra clădirii înscrise în CF nr. 188380 Satu Mare, în suprafață de 494 mp și a terenului aferent înscris în CF nr. 188380 Satu Mare, în suprafață de 900 mp.

 **Art. 2**. Se aprobă retragerea dreptului de administrare instituit în favoarea Liceului Tehnologic ”Unio-Traian Vuia ” Satu Mare asupra imobilului situat în Satu Mare, str. Mihai Eminescu nr. 1, identificate cu nr. inventar 102954, 102993 și a terenului aferent având nr. de inventar 1112T.

 **Art. 3.** Se aprobăacordarea în favoarea Colegiul Național ”Kölcsey Ferenc” a dreptului de administrareasupra unor imobile situate în Municipiul Satu Mare, str. Mihai Eminescu nr.1, după cum urmează:

1. Teren de handbal identificat cu nr. cadastral 177487-C1 având suprafața construită la sol de 900 mp;
2. Tribuna neacoperită identificată cu nr. cadastral 177487-C2 având suprafața construită la sol de 76 mp;
3. Tribuna acoperită identificată cu nr. cadastral 177487-C3 având suprafața construită la sol de 44 mp;
4. Teren aferent pozițiilor 1, 2 și 3 înscris în CF nr. 177487 Satu Mare cu nr. cadastral 177487 în suprafață de 2809 mp;
5. Vestiar de handbal identificat cu nr. cadastral 177486-C1 , având suprafața construită la sol de 88 mp și teren aferent înscris în CF nr. 177486 Satu Mare cu nr. cadastral 177486 în suprafață de 112 mp;
6. Teren de tenis identificat cu nr. cadastral 177505-C1 având suprafața construită la sol de 882 mp și teren aferent înscris în CF nr. 177505 Satu Mare cu nr. cadastral 177505 în suprafață de 919 mp;

 **Art. 4**. Se aprobă modificarea destinației imobilului situat în Municipiul Satu Mare, str. Ceahlăului nr. 1/A înscris în CF. Nr. 177230, ce figurează la poziția nr. 30 din Anexa nr.1 la Hotărârea Consiliului Local Satu Mare nr. 161/27.06.2013 din internat în clădire cu destinație unitate de învățământ, ambele constituind componente ale bazei materiale a învățământului preuniversitar de stat.

 **Art. 5**. În anexa nr. 1 la Hotărârea Consiliului Local al Municipiului Satu Mare nr. 280/25.08.2022 pentru modificarea anexei 1 la HCL nr. 161/27.06.2013 privind trecerea din administrarea Consiliului Local al Municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent, se integrează modificările aprobate la articolele precedente.

 **Art. 6.** Se dispune O.C.P.I. Satu Mare înscrierea în evidențele carte funciară, a celor aprobate în articolele precedente.

 **Art. 7.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

 **Art. 8.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare și Serviciului Patrimoniu Concesionări Închirieri.

 **Președinte de ședință, Contrasemnează**

 **Fechete Marcel Adrian**  **Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale